Bu adın digər istifadə formaları üçün bax: Qayınana (dəqiqləşdirmə).

**Qayınana** — Rejissor Hüseyn Seyidzadənin filmi.

Məzmun
------

Film mənəvi-məişət mövzusundadır. Buradakı hadisələr gənc bəstəkar Ayazın (*Fuad Poladov*) ailəsində baş verir. Ayazın anası Cənnətin(*Nəsibə Zeynalova*) iki gəlini ilə münasibəti filmin əsas süjet xəttini təşkil edir. Qayınana ilə gəlinlər arasında qarşılıqlı anlaşma, hörmət olmadığı üçün dedi-qoduların arası kəsilmir. Ailə konfliktləri getdikcə kəskinləşir. Əgər Ayazın dostu İlqar (*İlham Namiq Kamal*) onların köməyinə gəlməsəydi, kim bilir bu ailənin aqibəti necə olacaqdı… Adi həyat hadisələrindən, insanların gündəlik qayğılarından, ailə-məişət problemlərindən bəhs edən bu film həmçinin dövrümüzə yad olan köhnə adət-ənənələrin də zərərli tərəflərini ekranda açıb göstərir.

Film haqqında
-------------

* Musiqili film Məcid Şamxalovun eyniadlı pyesinin motivləri əsasında çəkilmişdir.
* Filmin sınaq çəkilişlərində Ayaz roluna namizəd kimi müğənni Hüseynağa Hadıyev və aktyor Ceyhun Mirzəyev, İlqar roluna namizəd kimi isə Fuad Poladov iştirak etmişdi.
* 2014-cü il martın 21-də təqdim olunan Özbəkistan müğənnisi Şahzadənin ifa etdiyi "Qaynona" mahnısının klipində "Qayınana" filmindən fraqment yer alıb.
* 18 yanvar 2017-ci ildə Nəsibə Zeynalovanın anadan olmasının 100 illiyi münasibətilə Vyanada Azərbaycan Mədəniyyət Mərkəzində keçirilən ədəbi-bədii axşamda "Qayınana" bədii filmi ilk dəfə alman dilində subtitrlərlə nümayiş olunub.

Festivallar və mükafatlar
-------------------------

1)1979-cu ildə Aşqabadda XII Ümumittifaq kinofestivalı
* Bəstəkar Tofiq Quliyevə filmin musiqisinə görə Priz verilmişdir.
* Aktrisa Nəsibə Zeynalovaya Diplom verilmişdir.

Səhv
----

*Orfoqrafik:* Titrlərdə filmin adı "Qaynana" yazılmışdır. Əslində "Qayınana" olmalıdır.[*mənbə göstərin*]

Filmin heyəti
-------------

### Film üzərində işləyənlər

**Əsərin müəllifi:** Məcid Şamxalov
**Ssenari müəllifi:** Əjdər İbrahimov, Marqarita Maleyeva
**Quruluşçu rejissor:** Hüseyn Seyidzadə
**Quruluşçu operator:** Fikrət Əsgərov
**Quruluşçu rəssam:** Nadir Zeynalov
**Bəstəkar:** Tofiq Quliyev
**Səs operatoru:** Marat İsgəndərov
**Rejissor:** Ramiz Əliyev
**Operator:** Amin Novruzov
**Montaj edən:** Tahirə Babayeva
**Geyim rəssamı:** Tatyana Əmirova
**Qrim rəssamı:** V. Arapov
**Dekor rəssamı:** Fikrət Ələkbərov
**Quraşdırılmış çəkilişlərin operatoru:** Həmzə Əhmədoğlu
**Quraşdırılmış çəkilişlərin rəssamı:** Gennadi Tişşenko
**Rejissor assistenti:** Süleyman Əhmədov, Zəfər Murtuzov (Z. Murtuzov kimi)
**Rəssam assistenti:** Y. Kirşner
**Operator assistenti:** Nemət Rzayev, Yuri Varnovski
**Redaktor:** Seyfəddin Dağlı, Ədhəm Qulubəyov
**Mahnıların mətni:** Fikrət Qoca
**Musiqi redaktoru:** Oqtay Zülfüqarov
**Mahnıları ifa edir:** Flora Kərimova (Afət;Zərifə),Mirzə Babayev (Əli), Yalçın Rzazadə (İlqar), Akif İslamzadə (Ayaz)
**Baletmeyster:** Rəfiqə Axundova, Maqsud Məmmədov
**Çalır:** Azərbaycan Dövlət Televiziya və Radio Verilişləri Komitəsinin Orkestri
**Dirijor:** Tofiq Əhmədov, Eduard Qazarov
**Filmin direktoru:** Gennadi Lapşuk
**İstifadə edilən mahnılar:** "Sunny" (Boney M qrupu), "Good Golly Miss Molly" ("Creedence Clearwater Revival" qrupu) (titrlərdə yoxdur)
### Rollarda

Nəsibə Zeynalova — Cənnət
İnarə Quliyeva — Afət; Zərifə
İlham Namiq Kamal — İlqar
Tanilə Əhmərova — Sevda
Fuad Poladov — Ayaz
Səfurə İbrahimova — Sədaqət
Tələt Rəhmanov — Əli
Kamil Məhərrəmov — alverçi
Məmməd Sadıqov — Məşədi Kazım (şəkil)
Sadıq Həsənzadə — dişi ağrayan
Gümrah Rəhimov — yanğın söndürən
N. Əliyev
K. Dadaşov
R. Həsənov
Mayak Kərimov — İlqarın dostu
Sədayə Mustafayeva — Minayə
V. Quliyev
Dadaş Kazımov — satıcı
Sadıq Hüseynov — dişi ağrıyan
Elxan Ağahüseynoğlu — dişi ağrıyan
Sədaqət Zülfüqarova — dişi ağrıyan
Hökümə Qasımova — dişi ağrıyan
Ramiz Əzizbəyli — dişi ağrıyan
Tofiq Əhmədov — dirijor
Azad Dadaşov — satıcı
### Filmi səsləndirənlər

Ofeliya Sənani — Sevda (Tanilə Əhmərova) (titrlərdə yoxdur)
Əminə Yusifqızı — Afət; Zərifə (İnarə Quliyeva) (titrlərdə yoxdur)
Süsən Məcidova — Minayə (Sədayə Mustafayeva) (titrlərdə yoxdur)
Ramiz Əzizbəyli — Alverçi (Kamil Məhərrəmov (titrlərdə yoxdur)
Gülşən Qurbanova — Sədaqət (Səfurə İbrahimova) (titrlərdə yoxdur)

İstinadlar
----------

1. ↑  Özbəkistan saytında "Qayınana" haqqında məqalə //Mədəniyyət.- 2015.- 16 yanvar.- S.14.
2. ↑  Bədəlov, N. "Bizim kino" [Hüseyn Seyidzadənin "Qayınana" filminin kadrarxası məqamları] //ANS TV.- 2016.- 12 mart.
3. ↑  Nəsibə Zeynalova özbək klipində — Video. Arxivləşdirilib 2016-03-05 at the Wayback Machine axar.az  (az.)
4. ↑  *Elgün Niftəli.* "Vyanada "Qaynana" bədii filmi ilk dəfə alman dilində təqdim edilib" (az.). Azertag.az. 18.01.2017. 2021-05-05 tarixində arxivləşdirilib. İstifadə tarixi: 2017-01-18.
5. ↑  *ATV Xəbər.* "Vyana şəhərində Nəsibə Zeynalovanın 100 illik yubileyi" (az.). Youtube.com. 18.01.2017. 2022-03-26 tarixində arxivləşdirilib. İstifadə tarixi: 2017-01-18.

Mənbə
-----

* "Bakı" qəzeti. 30 may 1981-ci il.
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 383.
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 193–194; 220.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.

Xarici keçidlər
---------------

* Filmi izlə  (az.)
* İzlə  (rus.)
* Məşhur "Qayınana"mızla bağlı tarixi müəmma
* 40 ildir hökm edən "Qayınana"